Manir

Manir ialah sebuah pekan yang terletak kira-kira 10 km dari pusat bandar Kuala Terengganu, Terengganu, Malaysia. Demografi kawasan ini merupakan kawasan majoriti bangsa Melayu iaitu 99.0 peratus sementara yang lain terdiri daripada penduduk kaum Cina dan lain-lain warga asing seperti Bangladesh, Myammar, Pakistan. Mukim Manir terbahagi kepada dua bahagian iaitu Kampung Manir asal (Manir pasar dan kampung sekitarnya) dan Kampung Manir Kubang Jela. Penduduk pekan ini dianggarkan berjumlah lebih 10,000 orang pada tahun 2024. 

Manir juga adalah merujuk kepada DUN Manir yang meliputi kawasan kampung Manir dan sekitar. Secara teknikalnya Manir diletakkan dibawah Parlimen Hulu Terengganu bagi tujuan pilihanraya walaupun berada dalam daerah pentadbiran Parlimen Kuala Terengganu. Kini melaluipersempadanan semula, Dun Manir dipecahkan kepada dua iaitu Dun Manir di bawah Parlimen Hulu Terengganu dan Dun Buluh Gading di bawah Parlimen Kuala Nerus.

 Perwakilan 
DUN Manir diwakili oleh YB Ustaz Hilmi Harun (Parti PAS) sejak pilihan raya umum ke-13 pada tahun 2013. Sebelum itu Manir pernah diwakili bapa beliau iaitu almarhum Tuan Guru Ustaz Dato' Dr. Harun Taib (PAS) bermula tahun 1982 (PRU-6) dengan pengecualian PRU-7.

 Jalan perhubungan 
Secara geografinya, kawasan Manir terletak di sepanjang aliran Sungai Terengganu sehingga 14km ke timur, hingga ke sempadan pekan Telemong bersempadan dengan Kg Kubang Palas. Disebabkan itu, penggunaan sungai adalah amat penting pada ketika dahulu. Terdapat banyak pengkalan jeti dibina oleh penduduk tempatan bagi membolehkan perahu yang mudik sungai terengganu singgah. 

Sekarang, laluan sungai mula beransur-ansur hilang popularitinya disebabkan keadaan jalan raya yang baik dan semakin ramai penduduk memiliki kenderaan darat. Bagaimanapun, kesan kepentingan sungai terhadap penduduk masa lalu masih boleh dilihat pada hari ini, seperti Balai Polis Manir yang unik, terletak di tepi sungai dan memiliki pengkalannya sendiri berhampiran Jambatan Manir-Pulau Rusa.

Manir terletak diantara pekan Batu Enam dan Pusat Bandar Kuala Terengganu melalui jalan raya. Disebabkan kedudukannya yang di tengah-tengah kawasan penting ini, maka ia turut menerima banyak limpahan pembangunan.

Namun begitu, masalah kesesakan trafik menjadi perkara utama yang harus diselesaikan oleh pihak berkenaan. Jalan raya dua lorong di Kg Pulau Rusa bertukar menjadi satu lorong ketika mahu memasuki Jambatan Manir adalah punca kesesakan ini terutama ketika waktu puncak harian dan musim perayaan. Cadangan untuk melebarkan jalan raya dan menambah lorong jambatan sebelum pilihan raya dahulu sehingga kini masih sepi tanpa sebarang perkembangan disebabkan isu pengambilan tanah dan pemindahan penduduk.

Ekonomi
Manir terkenal semenjak dahulu lagi terkenal sebagai pusat perniagaan tradisional. Pasar Sabtu Manir adalah satu pasar tradisional mega yang diadakan setiap hari Sabtu. Pasar ini menarik ramai peniaga tetap dan tidak tetap, termasuklah peniaga dari Thailand. Antara barangan yang dijual di sana termasuklah barangan kulit, bahan basah dan kering, kuih muih tradisional dan pakaian terpakai. 

Pelbagai produk tradisional yang tidak dijumpai lagi ditempat lain turut dijual disini, antaranya adalah kuih tradisional Lok Lit dan pelara. Pasar Manir merupakan pusat penjualan Tembakau dan Rokok Daun Nipah yang amat sinonim dengan masyarakat sekitar. Pelbagai restoran lama yang menyajikan juadah yang asli seperti di Roti Canai Pulau Bahagia, Keropok Lekor Manir (Pejabat Pos), Sup dan Kerabu Kaki Ayam di Kg Telari dan Padang Macang, Maggie Dapur Arang Padang Macang dan pelbagai lagi. Penduduk setempat juga memelihara ternakan seperti lembu, kambing, kerbau dan ayam. Ternakan tersebut akan lebih rancak jualannya ketika hari raya korban atau pun untuk majlis jamuan.

Majoriti penduduk Manir mengamalkan rewang secara gotong-royong, namun dek kerana penghijrahan penduduk setempat, aktiviti ini semakin berkurangan kerana kurangnya kemahiran tersebut pada generasi muda di kawasan sekitar.

 Senarai kampung 
 Kampung Petai Bubus
 Kampung Batu Hampar
 Kampung Manir
 Kampung Teluk Menara
 Kampung Beladau Kolam
 Kampung Padang Macang
 Kampung Padang Tengir
 Kampung Durian Mas
 Kampung Tualang
 Kampung Pulau Bahagia
Kampung Padang Ujid
 Kampung Jeram
 Kampung Kebor Air
 Kampung Dusun Tembakau
 Kampung Pujuk
 Kampung Bujuk
 Kampung Kesom
 Kampung Banggol Peradong
 Kampung Banggol Tok Esah
 Kampung Baloh
 Kampung Banggol Donas
 Kampung Kebor Besar
 Kampung Kubang Jela
 Kampung Baru Tetambah
 Kampung Banggol
Kampung Sekati (Kampung Aro)
Kampung Telok Pasu

Pendidikan
Berikut merupakan senarai sekolah dan instituti pengajian tinggi (IPT):
Sekolah rendah
Sekolah Kebangsaan Manir
Sekolah Kebangsaan Teluk Menara
Sekolah Kebangsaan Beladau Kolam
Sekolah Kebangsaan Pulau Bahagia
Sekolah Kebangsaan Durian Mas
Sekolah Kebangsaan Pulau Manis
Sekolah Kebangsaan Kesom
Sekolah Kebangsaan Kebor Ayer
Sekolah Kebangsaan Kampung Tengah
Sekolah Kebangsaan Teluk Pasu
Sekolah Kebangsaan Bukit Petiti

Sekolah menengah
Sekolah Menengah Kebangsaan Manir
Sekolah Menengah Kebangsaan Belara
Sekolah Menengah Kebangsaan Tualang-(dalam perancangan)
4.  Sekolah Menengah Kebangsaan Dato Haji Muhammad Said (Jeram)

IPTS
Kolej Universiti Darul Quran Islamiah (QUDQI)

Kemudahan
Balai polis Manir
Masjid dan surau setiap kampung
Pasar Manir
Kedai-kedai runcit
Rumah kedai
Pejabat pos
Kedai gunting rambut
Balai raya setiap kampung
Tadika,taska dan pasti
Padang bola
Klinik & farmasi
Kafe siber
 Gelanggang futsal 
Stesen minyak petron Padang Macang
Stesen minyak caltex batu hampar
Stesen minyak petron banggol peradong
Stesen minyak banggol tuan muda (dalam pembinaan 2024)
Pusat kurier JNT,Flash,Line Clear,Ninja Van, Pos store
kedai hardware azahari,ad mega,lns,iqzam
kedai komputer dan fotostat
bengkel bas adik-beradik,adam
kedai DIY,Treleaf,Xiri,Permata,Asa,Pakku

Rujukan

Senarai Kod Mukim/Daerah 

Kategori:Bandar di Terengganu
Kategori:Mukim di Kuala Terengganu
Kategori:Mukim di Terengganu